 **บันทึกข้อความ**

**ส่วนราชการ** กรมส่งเสริมการปกครองท้องถิ่น (กองสิ่งแวดล้อมท้องถิ่น) โทร. ๐ 2๒๔๑ ๙๐00 ต่อ 2112

**ที่** มท ๐๘20.2/  **วันที่**  พฤษภาคม 2566

**เรื่อง** ขอให้ดำเนินการตามพระราชบัญญัติการอำนวยความสะดวกในการพิจารณาอนุญาตของทางราชการ พ.ศ. 2558

เรียน ท้องถิ่นจังหวัด ทุกจังหวัด

ด้วยกรมส่งเสริมการปกครองท้องถิ่นได้รับแจ้งจากสำนักงาน ก.พ.ร. ว่า ได้รับเรื่องร้องเรียนจากประชาชนเกี่ยวกับการไม่ปฏิบัติตามพระราชบัญญัติการอำนวยความสะดวกในการพิจารณาอนุญาต  
ของทางราชการ พ.ศ. 2558 กรณีระยะเวลาการพิจารณาคำขออนุญาตประกอบกิจการรับทำการเก็บ ขน หรือกำจัดมูลฝอยเกินกว่าที่กำหนดไว้ในคู่มือสำหรับประชาชน ที่ได้ประกาศไว้ตามพระราชบัญญัติ

กรมส่งเสริมการปกครองท้องถิ่นพิจารณาแล้วเห็นว่า เพื่อให้การพิจารณาอนุญาต  
ของหน่วยงานรัฐเป็นไปตามมาตรา 10 แห่งพระราชบัญญัติการอำนวยความสะดวกในการพิจารณาอนุญาตของทางราชการ พ.ศ. 2558 ซึ่งบัญญัติให้ผู้อนุญาตต้องดำเนินการให้แล้วเสร็จภายในกำหนดระยะเวลา  
ที่ระบุไว้ในคู่มือสำหรับประชาชน และแจ้งให้ผู้ยื่นคำขอทราบภายในเจ็ดวันนับแต่วันที่พิจารณาแล้วเสร็จ   
หากผู้อนุญาตยังพิจารณาไม่แล้วเสร็จ ให้แจ้งเป็นหนังสือให้ผู้ยื่นคำขอทราบถึงเหตุแห่งความล่าช้าทุกเจ็ดวันจนกว่าจะพิจารณาแล้วเสร็จ พร้อมทั้งส่งสำเนาการแจ้งดังกล่าวให้คณะกรรมการพัฒนาระบบราชการทราบทุกครั้ง ในการนี้ จึงขอให้ท้องถิ่นจังหวัดกำชับองค์กรปกครองส่วนท้องถิ่นทุกแห่งให้ดำเนินการตามพระราชบัญญัติ  
การอำนวยความสะดวกในการพิจารณาอนุญาตของทางราชการ พ.ศ. 2558 อย่างเคร่งครัด

จึงเรียนมาเพื่อพิจารณา

อธิบดีกรมส่งเสริมการปกครองท้องถิ่น